REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/101-21

01. april 2021. godine

B e o g r a d

**Z A P I S N I K**

**13. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 30. MARTA 2021. GODINE**

Sednica je počela u 9,00 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Sanja Lakić, Velibor Milojčić, Đorđe Komlenski, Nebojša Pavlović, Nenad Baroš, Đorđe Dabić, Jelena Žarić Kovačević, Daniel Đivanović i Toma Fila.

Sednici je prisustvovala i: Vesna Krišanov, zamenica člana Biljane Pantić Pilja.

Sednici nisu prisustvovali članovi Odbora: doc. dr Mihailo Jokić, dr Aleksandar Martinović, Žarko Mićin, Dragan M. Marković, Vladimir Zagrađanin i Sanja Jefić Branković niti njihovi zamenici.

Sednici je prisustvovo i: Vladimir Vinš**,** viši savetnik u Ministarstvu pravde*.*

Narodni poslanik Đorđe Komlenski, član Odbora za pravosuđe, državnu upravu i lokalnu samoupravu, prisustvovao je sednici i u svojstvu predstavnika predlagača Predloga zakona.

Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga zakona o izmenama Zakona o sudijama, koji su podneli narodni poslanici Đorđe Komlenski, Marijan Rističević, Ana Karadžić, Bojan Torbica (broj: 011-1800/20 od 16. novembra 2020. godine) u načelu i pojedinostima;
2. Utvrđivanje Predloga odluke o izboru članova Komisije za kontrolu izvršenja krivičnih sankcija.

**PRVA TAČKA -** Razmatranje Predloga zakona o izmenama Zakona o sudijama, koji su podneli narodni poslanici Đorđe Komlenski, Marijan Rističević, Ana Karadžić, Bojan Torbica (broj: 011-1800/20 od 16. novembra 2020. godine) u načelu i pojedinostima.

U skladu sa članom 156. Poslovnika Narodne skupštine o Predlogu zakona Odbor je vodio najpre načelni pretres, a zatim pretres u pojedinostima.

Predsednik je otvorio načelni pretres i rač dao Đorđu Komlenskom.

**Đorđe Komlenski** je istakao da se izmenama Zakona o sudijama predlaže da se sudije za prekršaje u osnovnim i apelacionim sudovima za prekršaje svrstaju u isti rang kao i sudije osnovnih odnosno apelacionih sudova opšte nadležnosti.

Predsednik je otvorio raspravu o Predlogu zakona o izmenama Zakona o sudijama u načelu, u kojoj je učestvovao Toma Fila, koji je rekao da ovu izmenu Zakona o sudijama doživljava kao početak unapređenja sudstva.

Kako se više niko nije javio za reč predsednik je zaključio raspravu o Predlogu zakona o izmenama Zakona o sudijama u načelu i predložio:

* Da Odbor za pravosuđe, državnu upravu i lokalnu samoupravu predlaži Narodnoj skupštini da prihvati Predlog zakona o izmenama Zakona o sudijama, u načelu.

Članovi i zamenici članova Odbora su **jednoglasno** prihvatili navedeni predlog.

Predsednik je otvorio raspravu o Predlogu zakona o izmenama Zakona o sudijama u pojedinostima u kojoj su učestvovali Vladimir Vinš, Đorđe Komlenski.

**Vladimir Vinš** je istakao da je Vlada predložila tri amandmana na ovaj predlog zakona i taksativno naveo sva tri predložena amandmana.

**Đorđe Komlenski** je u svojstvu predstavnika predlagača prihvatio sva tri amandmana koje je podnela Vlada.

Kako se više niko nije javio za reč predsednik je zaključio raspravu o Predlogu zakona o izmenama Zakona o sudijama u pojedinostima i predložio:

-Da Odbor odluči da predloži Narodnoj skupštini **da prihvati** amandmane:

-na član 1. koji je podnela Vlada;

-na član 2. koji je podnela Vlada;

-na član 4. koji je podnela Vlada.

-Da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedene predloge.

Predsednik Odbora je konstatovao da je predstavnik predlagača na sednici Odbora prihvatio amandmane na čl. 1, 2. i 4. koje je na Predlog zakona o izmenama Zakona o sudijama podnela Vlada.

**DRUGA TAČKA -** Utvrđivanje Predloga odluke o izboru članova Komisije za kontrolu izvršenja krivičnih sankcija.

Predsednik Odbora je podsetio prisutne da je Odbor na prethodnoj sednici jednoglasno odlučio da predloži Jelenu Žarić Kovačević, Dejana Kesara i Dubravku Kralj za kandidate za članove KKIKS-a ispred Odbora za pravosuđe, državnu upravu i lokalnu samoupravu, kao i da je većinom glasova odlučio da za kandidata za člana KKIKS-a predloži Danijelu Vujičić, člana Odbora za rad, socijalna pitanja, društvenu uključenost i smanjenje siromaštva, te da je potrebno da Odbor utvrdi Predlog odluke o izboru članova Komisije za kontrolu izvršenja krivičnih sankcija i da ga uputi Narodenoj skupštini na usvajanje.

Predsedavajući je stavio na glasanje predlog:

-Da Odbor za pravosuđe, državnu upravu i lokalnu samoupravu Narodnoj skupštini za članove Komisije za kontrolu izvršenja krivičnih sankcija predloži sledeće kandidate:

- Jelenu Žarić Kovačević, člana Odbora za pravosuđe, državnu upravu i lokalnu samoupravu;

- Dejana Kesara, zamenika člana Odbora za pravosuđe, državnu upravu i lokalnu samoupravu;

- Dubravku Kralj, zamenika članaOdbora za pravosuđe, državnu upravu i lokalnu samoupravu;

- dr Muamera Bačevca, predsednika Odbora za ljudska i manjinska prava i ravnopravnost polova i

-Danijelu Vujičić, član Odbora za rad, socijalna pitanja, društvenu uključenost i smanjenje siromaštva.

-Da za predstavnika Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **jednoglasno** prihvatili navedene predloge.

Sednica je završena u 9,25 časova.

SEKRETAR PREDSEDNIK

Sanja Pecelj Vladimir Đukanović